છેલ્લાં પચ્ચીસ વર્ષોથી રક્તપિત્તનો શિકાર બનેલા સ્ત્રી-પુરુષો અને બાળકોના પક્ષમાં કાર્ય કરવામાં જ મારો સઘળો સમય વપરાયો છે. બે મહત્વના મુદ્દે મારું ધ્યાન ખેંચાયું છે. એક, રોગની સંપૂર્ણ નાબૂદી માટે જરૂરી વૈદકીય સંશોધન, અને બીજો, રક્તપિત્તના દરદીઓને માણસજાતનો એક હિસ્સો સમજવાની, તેમની જરૂરિયાતો અને વિકાસક્ષમતાને, તેમને આપવામાં આવી રહેલી સારસંભાળ, અને ખાસ કરીને સારવારમાં સુધારણામાંથી જન્મેલી ફરીથી સાજા થઈ શકવાની આશાને સમજવાની જરૂરિયાત.